**Fotografering og bruk av bilder i barnehagen**

Barnehagen tar bilder av barna til bruk i barnas permer og som pedagogisk dokumentasjon internt i barnehagen, samt intranett i Helse Bergen. Noen ganger benyttes bilder som dokumentasjon på lek og andre hverdagsaktiviteter i ukentlig/månedlig oppsummering som legges i Vigilo

Vi følger disse råd gitt av Datatilsynet:

* Barnehagen vil under ingen omstendigheter frigi digitale bildekopier av barn uten spesifikt samtykke fra foreldre
* Barnehagen vil under ingen omstendigheter ta bilder av barn uten klær på
* Barnehagen vil alltid be om spesifikt samtykke fra foreldrene dersom det skal tas bilder av enkeltbarn i journalistiske formål, eller dersom studenter ønsker å ta bilder av barna

For mer informasjon viser vi til datatilsynet.no angående:

* Bilder av barn
* Fotografering i barnehagen
* Foreldre kan fotografere i barnehagen

Foreldre og andre besøkende oppfordres til å være spesielt hensynsfulle når det tas bilder av andres barn på barnehagens fellesarrangement og lignende.

Det er ikke er tillatt å publisere bilder av andre på sosiale medier (som Facebook, Instagram, blogger og lignende) uten samtykke fra dem som er avbildet, eventuelt deres foreldre.

**Foreldre gir tillatelser ved huke av i tillatelseslisten i Vigilo.**